cyanic-selkie/wikianc huggingface dataset:
Islandske dialekter
Sørøstlige dialekter
De sørøstlige dialektene finner man først og fremst i Vestur- og Austur-Skaftafellssýsla, med unntak av hv-uttalen, som forekommer fra Rekjavik og nord til den delen av Island som er lengst nordøst, selv om denne framstår som sterkest i de ovennvnte regionene.
Hv-framburður
I det sørlige og østlige Island er det islandsktalende som bruker et såkalt hv-framburður («hv-uttale»), som innebærer at konsonantkombinasjonen hv, som vanligvis uttales [kʰv], i stedet uttales med en ustemt velar frikativ, det vil si som [x] eller som [xv]. Det gjør at homofone ordpar, som hval og kval, og hvað og kvað, likevel får ulik uttale. Denne type uttale har tilbakegang i bruk.
Skaftfellskur einhljóðaframburður
Skaftfellskur einhljóðaframburður («Skaftafellsk monoftongering») innebærer at a, e, i, o, u og ö ikke diftongeres framfor gi. Til vanlig uttales ord som daginn [ˈdaːijɪn], men de som monoftongerer uttaler det i stedet med samme lyd som i grunnformen dagur, det vil si [ˈtaːɣʏr]. Det gjør at de som bruker skaftafellsk monoftongering skiller seg ut ved uttale av de ellers homofone ordparene lögin og laugin, Svíi og svigi, og baginn og bæinn. Denne type uttale er fortsatt relativt intakt på tvers av generasjoner.
Vestfirðir
Enkelte typer uttale er unikt for Vestfirðir, og forekommer i særlig grad i den vestlige delen av Vestfirðir. Bð/gð-framburður, som er karakteristisk for store deler av det nordlige Island, er imidlertid utbredt i den østlige delen av Vestfirðir.
Vestfirsk einhljóðaframburður
Vanligvis difrongeres a og ö framfor ng-lyd, slik at langur uttales [ˈlauŋkʏr], som om det staves lángur. De som bruker vestfirsk einhljóðaframburður («vestfjordsk monoftongering») diftongerer derimot ikke disse vokalene. Dette var trolig den opprinnelige måten å uttale det på, og er når karakteristisk for Vestfirðir.
Vestfirsk áhersla
Vestfirsk áhersla («vestfjordsk betoning») innebærer at preposisjoner som begynner på vokal betones som om de kommer etter et adverb og følges av et pronomen. Enkelte uttaler dermed fraser som út úr því («ut av det») og upp á það («opp på det») med betoning på úr og á, mens det mest utbredte er å legge betoningen på henholdsvis út og upp.
Hele landet
Mens enkelte typer uttale er særegent for bestemte regioner, er enkelte typer uttale å finne blant islandsktalende over hele landet.
Flámæli
Flámæli inebærer en åpnere uttale av avsluttende vokaler, hvor i og y dras mot e, og u dras mot ö. Dette var opprinnelig utbredt over hele det østlige Island, og også i den sydvestlige delen av landet, Reykjavik inkludert, men er nå nesten helt forsvunnet.
Ks-framburður
Ks-framburður («ks-uttale») innebærer at x har en tydelig plosiv i seg, slik at for eksempel buxur uttales som om det ble stavet buksur. Vanligvis uttales x [xs], men uttales [ks] av islandsktalende som bruker denne uttalen. Dette er særlig utbredt blant den yngre generasjonen, og er ikke knyttet til noen bestemt landsdel.
Pål Vestly Heigre
Pål Vestly Heigre (født 15. mars 1995) er en norsk fotballspiller som fra 31. desember 2020 er klubbløs.
Viking
Vestly Heigre kom til Viking FK foran 2012-sesongen fra Sandnes klubben Hana il. Spilleren ble ansett som et stort talent allerede som 16 åring. Vestly Heigre ble utleid til IK Start høsten 2014. Heigre fikk sin debut i Tippeligaen for nettopp IK Start, da han spilte 90 minutter mot Vålerenga IF i sesongens siste runde, 9. november 2014. Heigre ble i forkant av 2015-sesongen leid ut til Tromsø IL. Etter å ha startet sesongen på benken hos TIL, fikk spilleren på grunn av skader etterhvert sjansen i buret. Etter å ha overbevist i to påfølgende kamper, mot henholdsvis Rosenborg BK og Molde FK, hvor Heigre ble utpekt som sitt lags beste spiller, ble Heigre fast mann i startellveren til Tromsø. Heigre fikk totalt 20 kamper igjennom 2015-sesongen for klubben. Tromsø var lenge med i nedrykksstriden, men endte til slutt på en 13.-plass. November 2015 undertegnet spilleren en ny kontrakt med klubben, med varighet ut 2017-sesongen. 8. juli 2016 ble det klart at Vestly Heigre skulle lånes ut til Lillestrøm SK for to kamper, da klubben opplevde en keeper-krise med både Arnold Origi og Jacob Faye Lund ute med skade. Utlånsavtalen kom i orden etter en dispensasjon fra Norges Fotballforbund da overgangsvinduet til Tippeligaen først åpnet 21. juli. Vestly Heigre var uheldig i sin første kamp for klubben hjemme på Åråsen Stadion mot Stabæk Fotball, og var delaktig i bortelagets siste mål som fastsatte sluttresultatet til 1 - 2.
Aalesund
29. desember 2016 ble det offentliggjort at Heigre var klar for en overgang til Eliteserieklubben Aafk. Spilleren kom vederlagsfritt til klubben, og undertegnet en kontrakt med 2 års varighet.
Landslagskarriere
Vestly Heigre har en rekke kamper for aldersbestemte landslags. Målvakten har representert samtlige landslag fra Norges G-15 frem til Norges Under-21 landslag. Debuten kom på Tingvalla Stadion 21. september 2010, i en G-15 kamp mot Sverige. Debuten for U21-landslaget kom på Marienlyst Stadion i en kamp mot Irland 9. oktober 2014. 19 år gamle Vestly Heigre ble byttet inn for Mathias Dyngeland etter 45 minutter.
Fram Film
Fram Film var et uavhengig, norsk filmselskap som på 1980-tallet var blant de største distributørene i Norge av spillefilmer til kino. De drev også distribusjon av film på video.
Fram Film ble opprettet omkring 1960 av Ernst Dagfinn Poleszynski, som ga selskapet dette navnet fordi hans kontorer var lokalisert på Fritjof Nansens Plass i Oslo, hvor han også drev med engros- og forlagsvirksomhet (Kriminaljournalen) samt investeringer. Hans sønn Ernst Wilhelm Poleszynski var i flere år selskapets filmsjef og ble avløst av Bjørn Hoenvold.
Fram Film ble solgt til Filmkompaniet A/S i 1990, og Dag Viljen Poleszynski ble selskapets direktør for kinofilm. Han sluttet i selskapet 28. januar 1991 da selskapet stanset distribusjon av kinofilm og senere også av videofilm.
Kroningsmedaljen 1906
Kroningsmedaljen 1906 er en norsk utmerkelse innstiftet i anledning av kong Haakon VIIs kroning i Trondheim 22. juni 1906. Medaljen hadde to klasser, sølv og bronse. Den ble tildelt nordmenn og utlendinger som deltok ved kroningshøytidelighetene 22. juni 1906. Medaljen er den siste kroningsmedalje i Norden.
Utforming
Medaljebåndet er mørkt rødt med smale kantstriper i gult og hvitt. Fargene er hentet fra det norske riksvåpenet, som også er kongens våpen.
Medaljen er utformet av Ivar Throndsen etter tegning av Eilif Peterssen. Medaljongen ble produsert ved Den Kongelige Mynt på Kongsberg, mens monogrammet ble utformet og laget av gullsmedfirmaet Tostrup i Oslo.
Det ble produsert 1 252 medaljer i sølv og 640 i bronse, muligens flere.
Tildeling
Kroningsmedaljen ble tildelt både gjester og personer som hadde vært med på å forberede og gjennomføre arrangementene. Den ble tildelt både nordmenn og utlendinger. Kroningsmedaljen ble tildelt medlemmer av kongefamilien og andre kongelige gjester. Den yngste av disse var den daværende prins Olav. Kroningsmedaljen ble videre tildelt medlemmer av det norske kongelige hoff, Stortinget, regjeringen, biskoper og prester, militæroffiserer, sangere og musikere, politifolk og havnebetjenter. Tildeling fant også sted etter kroningsfestlighetene i 1906.
Campos Lindos
Campos Lindos er en kommune i delstaten Tocantins i nordregionen av Brasil.
Stefan Thurnbichler
Stefan Thurnbichler (født 2. mars 1984 i Innsbruck) er en østerriksk skihopper som representerer Kitzbüheler Ski Club.
Hen debuterte i verdenscupen med 50.-plass i Bischofshofen 6. januar 2002. Hans beste plassering er 10.-plass i Garmisch-Partenkirchen 1. januar 2010. Sammenlagt i verdenscupen er 44.-plass sesongen 2002-03 hans beste. Han vant kontinentalcupen sammenlagt i 2002-03, 2007-08 og 2008-09.
Sedevacantisme
Sedevacantisme er en posisjon holdt av en minoritet av konservative katolikker som hevder at Den hellige stol har stått ledig siden pave Pius XII døde i 1958 eller pave Johannes XXIII i 1963. Sedevacantisme er latin og betyr bokstavelige «Stolen er ledig», og henviser til Pavestolen i Vatikanet.
Stolen det er snakk om er et språklig bilde for paveembetet. Alle katolikker er vanligvis sedeoccupantister («stolen er opptatt»), når de har en levende pave som sitter i Petri stol. Det er når en pave dør, eller en motpave havner i stolen (Den Katolske Kirken har offisielt hatt 42 slike motpaver gjennom historien) at det blir en periode av Sedevacanse innen en ny pave kan velges. De fleste som er sedevacantister idag, er det fordi de ikke aksepterer det andre Vatikankonsilet på 1960-tallet som et legitimt Kirkemøte. De mener at dette kirkemøtet bryter med tradisjonell katolsk tro og lære, og at de som har sittet i Petri stol under og etter dette møtet ikke har vært riktige paver, men motpaver underordnede men ipso facto (automatisk).
De mest kjente sedevacantistene i den engelsktalende verden i dag er munk-brødrene Peter og Michael Dimond i USA, og deres kloster Most Holy Family Monastery.
Liberec (region)
Liberec (tsjekkisk: Liberecký kraj) er en administrativ region i Tsjekkia som ligger i den nordlige delen av det historiske Böhmen. Regionen er navngitt etter sitt administrative senter Liberec.
Distrikter
Regionen er videre delt opp i 4 distrikter (okres):
Buster (båt)
Buster er fritidsbåter av aluminium, produsert i Finland av Inha Bruk. Båtene er kjent for å være lette og solide, samt å ha gode sjøegenskaper. De siste modellene er lakkerte, i motsetning til tidligere da de ble levert i ubehandlet aluminium.
Sumitra Mangesh Katre
Sumitra Mangesh Katre (født 11. april 1906 i Honnavar, Karnataka, India, død 21. oktober 1998 i San Jose, California) var en indisk leksikograf og språkforsker som var opptatt av indoariske språk og Pāṇinis sanskrit-grammatikk. Katre innledet det gigantiske prosjektet med Sanskrit ordboken Encyclopedic of Sanskrit on Historical Principles. Hans arbeid The Formation of Konkani fra 1966 er hans bidrag til sitt morsmål konkani. Det anvender moderne historisk og komparativ lingvistikk på seks typiske konkani-dialekter, for å påvise at dannelsen av konkani skjedde uavhengig av marathi.
Västertorp
Västertorp er en bydel i bydelsområdet Hägersten-Liljeholmen i Söderort i Stockholm. Västertorp grenser til bydelene Fruängen, Hägerstensåsen, Mälarhöjden og Hägersten.
Den første byplanen ble opprettet i 1947, og bebyggingen av området startet i 1949–1952. Bydelen ble opprettet i februar 1948 etter utskillelse fra Västberga, Hägersten og Mälarhöjden.
Västertorp har Stockholms største bestand av skulpturer i bymiljøet, og blir dermed Stockholms største utendørsutstilling. Det finns drøyt 20 skulpturer i og omkring sentrum.
Nguyen Cao Ky
Kỳ var utdannet som militærflyver og hadde liten politisk erfaring eller ambisjoner. Men han støttet Dương Văn Minhs kupp og ble da sjef for flyvåpenet med grad av air marshal. Han støttet først Nguyễn Khánh, men deltok i avsettelsen av ham i 1965 og ble statsminister av en militær junta etter at den sivile presidenten, Phan Khac Suu, og statsminister Phan Huy Quat hadde trukket seg.
Sør-Vietnam fikk da en sterk statsminister i Kỳ og en mer seremoniell president ved general Nguyễn Văn Thiệu. Kỳ vise seg som en sterk leder og klarte å samle de militære lederne, og slik brakte en slutt på rekken av statskupp som hadde vært etter det CIA-støttede drapet på president Ngô Đình Diệm.
Da det skulle gjennomføres frie presidentvalg i 1967, hadde han tenkt å stille som det militæres samlede kandidat, men ombestemte seg på tampen til å støtte Van Thieu, noe han senere kalte «sitt livs største feil». Thieu nominerte da Ky som sin visepresidentkandidat, og de ble valgt med 38% av stemmene.
Det var hele tiden rivaliseringer og intern maktkamp mellom Van Thieu og Kỳ, og det endte med at Kỳ trakk seg i 1971. Han vurderte å stille som motkandidat til Van Thieu da han gikk for gjenvalg dette året, men trakk seg ut da han regnet med valgfusk. Van Thieu ble da gjenvalgt uten motkandidat, men denne prosessen hadde lite internasjonal tillit og blant andre den amerikanske utenriksminister Henry Kissinger mistet tilliten til styret etter dette.
Kỳ trakk seg tilbake til landsbygda, og kom ikke tilbake på den nasjonale scenen før under sammenbruddet i Vietnamkrigen i 1975, da det ble gjort forsøk på å få ham tilbake for å redde restene, men det lykkes ikke.
Han flyktet til California i USA etter sammenbruddet og livnærte seg der som grønnsakshandler. Han fikk internasjonal oppmerksomhet i 2004 da han som den første av de sørvietnamesiske lederne besøkte Vietnam etter krigen. Han gjentok besøket i 2005, denne gangen med sin kone, og de deltok ved en forrmell mottakelse invitert av de vietnamesiske lederne. Han erklærte da at han har til hensikt å flytte hjem til Vietnam, og vil arbeide for å få flere internasjonale investeringer til landet.
Kỳ var kjent som en elegant og fargerik personlighet i sine unge år, og litt av en «kvinnenes venn», alltid elegant kledd, gjerne med et lilla halstørkle til uniformen og helst med en sigarett i hånden. Av den grunn kan han nok ha blitt undervurdert som en ryggesløs playboy i enkelte utenlandske miljøer.
Han var gift tre ganger og har seks barn. Hans ene datter Nguyen Cao Ky Duyen er en kjent TV-personlighet i USA, vanligvis i musikkprogrammer rettet mot den amerikanske vietnamesiske befolkningen.
Möbius-bånd
Möbius’ bånd (eller Möbius’ flate) er et objekt som består av kun én flate og kun én ytterkant. Fenomenet ble oppdaget av de tyske matematikerne August Ferdinand Möbius (1790–1868) og Johann Benedict Listing (1808–1882) i 1858, uavhengig av hverandre. Flaten har mange spesielle egenskaper.
Hvis man lager et snitt midt på Möbiusflaten, får man ikke to atskilte flater, men en sammenhengende flate med to dreininger på (som dermed ikke er en Möbiusflate). Skjærer man denne flaten igjen i to, får man to flater som går gjennom hverandre, hver av disse med to dreininger på. Lager man derimot et snitt i den opprinnelige Möbiusflaten som ligger omtrent ⅔ fra kanten, får man to objekter – et objekt som er en tynnere utgave av den opprinnelige Möbiusflaten, og en lang flate med to dreininger på.
I kunsten
Den nederlandske kunstneren M. C. Escher illustrerte möbiuseffekten med å fremstille bandet som en stige, der han lot maur vandre rundt. Alle gikk i samme retning på samme flaten, men ble synlig opp-ned i enkelte faser av vandringen.
Varner
Varner AS er et norsk konsern for salg av klær som kontrolleres av familien Varner gjennom forskjellige aksjeselskap. Varner er et av Skandinavias største motekonserner med nærmere 8.500 medarbeidere, seks nettbutikker og 1.200 fysiske butikker fordelt på fem land; Norge, Sverige, Finland, Danmark og Island. Gruppen omfatter motekjedene Bik Bok, Carlings, Cubus, Dressmann, Dressmann XL, Junkyard, Volt og Levi’s Store.
Varner-Gruppens salgsvirksomhet ble grunnlagt av Frank Varner (1937–2001) i 1962. Det familieeide konsernet kontrolleres i dag av Turid Varner, Marius Varner, Petter Varner og Joakim Varner og er ikke børsnotert.
Historie
Den første butikken i det som senere ble Varner-Gruppen ble åpnet i Thorvald Meyersgate i Oslo i 1962 av Frank Varner. I 1965 starter han en butikk til i Oslo, og en i Trondheim. Navnet Dressmann ble tatt i bruk i 1967, i forbindelse med en åpning av en ny butikk i Skippergata i Oslo. Dette navnet blir brukt i flere nye butikker rundt om i Norge. På 1980-tallet kjøpte selskapet opp Jonas Øglænd AS, som blant annet driver Cubus, i tillegg til flere andre selskaper utenfor tekstilmarkedet. Disse blir senere solgt.
I 2007 hadde selskapet 8093 ansatte, og en omsetning på om lag 7,8 milliarder kroner. Selskapets hovedkontor ligger på Billingstad.
Malaysia under Sommer-OL 1968
Malaysia under Sommer-OL 1968. Trettien sportsutøvere fra Malaysia deltok i fire sporter under Sommer-OL 1968 i Mexico by. De vant ikke noen medaljer.
Peter Galbraith
Peter Woodard Galbraith (født 31. desember 1950) er en diplomat, politiker, forfatter, kommentator og forretningsmann fra USA.
Galbraith er særlig kjent som tilhenger av uavhengighet for Kurdistan og som kritiker av USAs håndtering av Irak etter invasjonen i 2003. Han spilte en nøkkelrolle i utformingen av Iraks grunnlov etter USAs invasjon, og bidro til selvstyre for den kurdiske regionen herunder råderett over oljeressursene. Galbraith arbeidet 1979 til 1993 for utenrikskomitéen i USAs senat, på denne tiden besøkte han irakisk Kurdistan og dokumenterte Saddam Husseins overgrep mot sivilbefolkningen der. Under opptrappingen til USAs invasjon av Irak i 2003 argumenterte han til støtte for president Bush' planer, men kritiserte senere USAs utforming av det nye Irak etter Saddam Hussein. Politisk er han tilknyttet demokratene. I 2003 etablerte Galbraith et konsulentselskap som tilbød bistand i forhandlinger og andre tjenester til private og statlige aktører.
Han var medlem av delstatssenatet i Vermont 2011-2015, og stilte til valg som guvernør i Vermont.
Bakgrunn
Peter Galbraith er sønn av John Kenneth Galbraith, en av de ledende økonomer, embetsmenn og kommentatorer i USA på 1900-tallet. Peter Galbraith er gift med den norske sosialantropologen Tone Bringa, og har delvis vært bosatt i Bergen, delvis i Vermont, USA. Peter Galbraith var venn av og rådgiver for den pakistanske politikeren Benazir Bhutto etter at de først møttes som barn og senere studerte sammen ved Harvard. Han bidro til at Zia -ul-Haq løslot Bhutto fra fengsel.
Diplomatisk karriere
Under president Clinton ble han i 1993 utnevnt til USAs første ambassadør til Kroatia, en stilling han hadde til 1998. Som ambassadør i Kroatia var han en av tilretteleggerne av forhandlingene som ledet frem til Erdut-avtalen og slutten krigen i Kroatia. I denne perioden var han også ansvarlig for USAs humanitære innsats i Kroatia.
I Afghanistan var Galbraith nestkommanderende under FNs spesialutsending, den norske diplomaten Kai Eide. Ifølge The Times ble Galbraith tildelt stillingen etter press fra den amerikanske diplomaten Richard Holbrooke – Galbraiths nære venn og president Obamas spesialutsending til Afghanistan og Pakistan; Kai Eide var på sin side sterkt i mot utnevningen av Galbraith. Eide og Galbraith er også gamle venner eller bekjente,, de arbeidet nært sammen på Balkan på 1990-tallet, og Eide presenterte Galbraith for den norske kvinnen som nå er Galbraiths kone. FNs generalsekretær fjernet Peter Galbraith fra stillingen som nestkommanderende i Afghanistan etter at Galbraith kritiserte Kai Eide for håndteringen av påstått valgfusk i landet og etter Galbraith skal ha planlagt å få president Karzai fjernet. Overfor Bergens Tidende understreket han igjen at «ansvaret for valgfusket ligger hos president Karzai og medlemmer av valgkommisjonen.»
DNO-saken
I 2009-2010 kom han i offentlig søkelys i Norge på grunn av sin rolle som rådgiver for oljeselskapet DNO i forbindelse med DNOs etablering i Nord-Irak. Dette skjedde i 2005, samtidig som Iraks nye grunnlov ble utarbeidet. USAs tidligere administrator i Irak, Paul Bremer, kritiserte Galbraith for rolleblanding som han karakteriserte som en "etisk feilvurdering". Ifølge Dagens Næringsliv fikk Galbraith fem prosent av DNOs oljevirksomhet i Irak som betaling for arbeidet, tilsvarende omkring 189 millioner kroner. Ifølge Dagens Næringsliv ble Galbraiths forretningsinteresser håndtert gjennom selskapet Porcupine LP registrert i Delaware, USA. Ifølge New York Times fikk Galbraith retter i oljefeltene våren 2004. Galbraith avviste samtidig at det dreide seg om en rolleblanding fordi han på denne tiden ikke hadde noen offentlig stilling og dermed opptrådte kun som privatperson. Overfor Bergens Tidende avviste Galbraith påstandene om rolleblanding, og han sa at det var en «normal kommersiell aktivitet» og at det ikke var noe «spesielt hemmelig rundt dette». Konflikten mellom Galbraith og DNO om rettighetene til oljefeltet Takwe ble i oktober 2010 av en voldgiftsdomstol avgjort til fordel for Galbraith. DNO må ifølge dommen betale en erstatning på mellom 320 og 440 millioner kroner.
Industripneumatikk
Industripneumatikk er bruken av pneumatikk til industriformål. Nesten alle industribedrifter har en produksjon som bruker teknikker med energioverføring til maskiner, aktuatorer og prosessutstyr. Industripneumatikk er trykkluftsystem designet for produksjon av trykkluft og bruk av industriell pneumatikk.
Guan Zhong
Guan Zhong (født 725 f.Kr. i Yingshang i det som nå er Anhui i Kina, død 645 f.Kr.) var en kinesisk filosof og politiker.
Guan Zhong levde i det som nå er provinsen Anhui i Kina. Han var en av grunnleggerne av den legalistiske skole. Guan Zhong står som forfattere av boken GuanZi, som egentlig ble skrevet i hans navn av hans disipler.
Valeriana montana
Valeriana montana er en plante i kaprifolfamilien.
Den er en lav, flerårig urt. De nederste bladene er helrandete og ikke hjerteformede. Bladene lenger oppe på stengelen er tannete og ikke flikete. Blomstene er lilla, rosa eller hvite og er litt større enn hos slektningen Valeriana tripteris. Planten vokser i kratt og steinete steder opptil 2600 moh, helst på kalkgrunn. Arten er utbredt i fjellstrøkene i Sør- og Mellom-Europa.
ICPC-2
ICPC-2 er den andre versjonen av ICPC som er den internasjonale klassifikasjonen for sykdommer og symptomer som brukes i den norske primærhelsetjenesten.
Den første versjonen ICPC (International Classification of Primary Care) er en diagnoseliste fastsatt første gang i 1987 av en komite WICC som ble nedsatt i 1972 av WONCA, (World Organization of National Colleges, Academies and Academic Associations of General Practitioners/Family Physicians).
Kodene i ICPC består av en bokstav og to sifre. For enkelte spesielle diagnoser er det tre sifre. Bokstaven angir et organsystem. Sifrene 00-29 angir symptomdiagnoser, mens 70-99 angir sykdomsdiagnoser.
Kodene 30-69 er terapi, behandling, prosesskoder som er felles for alle organkapitler.
I Norge bruker sykehusene diagnoselisten ICD-10
Karel van Mander (1579–1623)
Karel van Mander (II) (født 1579 i Kortrijk, død 1623 i Delft) var en maler og gobelinvever som blant annet virket i Danmark.
Han var sønn av Karel van Mander (I), og ble utdannet hos faren. Sammen med kunstneren Grimani og den tyske rikmann Nicolai Snouckaerts, startet han selv en fabrikk. I Danmark ønsket Christian IV seg en serie gobeliner til Frederiksborg slotts riddersal, og kom i kontakt med Karel, som sikret seg leveransen. Han skulle forherlige kongen ved å skildre hans kroning, samt vise kampplasser som Kalmarkrigen, Kalmar slotts beleiring og andre succesfyldte fortellinger fra Danmark-Norges historie. Karel ble derfor nødt til å avlegge besøk på de historiske stedene, for å kunne hente naturtro motiver frem. Han skulle sende kongen skisser senest i mai 1617, mens de ferdige gobeliner skulle leveres to år senere.
I 1619 mottok så kongen personlig 18 gobeliner, og en etterbestilling på fire ble fremsendt i 1620. Det kom også bestilling fra andre fyrstelig kunder, som prinsen av Oranien, men forretningen kjørte allikevel ikke godt, og han ble uvenn med sine partnere. Han døde plutselig i 1623, og hans enke, Cornelia Rooswijck flyktet med åtte barn til København, hvor hun hadde penger til gode for gobeliner. Etter en del innviklede prosesser, fikk hun penger tilbage og slo seg ned som urtekremmerske. Forretningen gikk godt, og hun ble leverandør til hoffet. Sønnen, som også het Karel van Mander ble siden hoffmaler hos Christian IV. En annen sønn, Cornelis van Mander, ble sten-og billedhugger for Frederik III av Slesvig-Holsten-Gottorp.
Nanda Devi
Nanda Devi (7816 moh.) er Indias nest høyeste fjell (etter Kanchenjunga), og det 23. høyeste fjell i verden.
Nanda Devi er et hellig fjell for hinduene, som betrakter fjellet som en beskyttende gudinne for Uttarakhand Himalaya. Fjellet og området rundt (Nanda Devi nasjonalpark) ble erklært som verdensarv-område av UNESCO i 1988.
Karel van Mander (1579–1623)
Flere kilder/registre angir dødsdato for Karel van Mander til 26. februar 1623, men dette er trolig dato for begravelsen etter dødsfallet 21. februar.
Nanda Devi
Toppen ble første gang besteget i 1936 av Noel Odell og Bill Tilman. Det var da den høyeste topp i verden besteget av mennesker, og denne rekorden ble stående frem til bestigningen av Annapurna (8091 moh.) i Nepal i 1950.
Cariri do Tocantins
Cariri do Tocantins er en kommune i delstaten Tocantins i nordregionen av Brasil.
Rasmus Martinsen
Viking FK
Spilleren ble av medier trukket frem som et av regionens største fotballtalenter i 2013. Martinsen fikk sin debut i Tippeligaen mot Odds Ballklubb 13. september 2014. Februar 2015 undertegnet Martinsen en ny to-års kontrakt med klubben. Til tross for store skadeproblemer i løpet av 2015- og 2016-sesongen, signaliserte klubben at de ønsket å forlenge kontrakten med spilleren etter endt sesong. 30. november 2016 undertegnet dermed Martinsen ny kontrakt med klubben med varighet ut 2017-sesongen. Martinsen scoret sitt første Eliteseriemål for klubben i en 1 - 1 kamp mot Sogndal Fotball hjemme på Viking Stadion 9. juli 2017.
Brodd
I april 2019 signerte Martinsen for. Martinsen hadde da fått flere tilbud fra andre OBOS-liga klubber, men ingen av tilbudene klaffet med studiene på BI. I tillegg til å spille fotball for Brodds A-lag jobbet han med rekruttering og struktur i klubben, samt bidra inn mot sponsormarkedet.
Hinna
I august 2019 signerte Martinsen for moderklubben. Han ble også ansatt som markedsansvarlig for klubben. I mai 2022 sluttet Martinsen som slags- og markedsansvarlig for klubben.
BMW M40
BMW M40 er en stempelmotor med fire sylindere på rekke fra BMW. Sylindervolumet varierer fra 1 600 til 1 800 cm³.
Blåstertopp
Blåstertopp (Sindarin: Amon Sûl, Vindens Ås) er en fiktiv ås fra J.R.R. Tolkiens Midgard. Den ligger i Eriador, og er den sørligste og høyeste av åsene i åsrekken Blåsteråsene.
BMW M40
M40B16
Brukt i:
Blåstertopp
Blåstertopp overvåker den store østveien øst for Bri, omtrent midtveis mellom Hobsyssel og Kløvendal. Åsen reiser seg tusen fot over bakken rundt, og der var det et vakttårn i Arnors dager. Vakttårnet og befestningen ble ødelagt og brent i året 1409 i det tredje tidevervet, men toppen er ennå omkranset med en ring av steiner. En sti leder opp på åsen fra nordvest, og dette forbant Amon Sûl med de andre småfortene i Blåsteråsene. Tårnet på Amon Sûl holdt en gang i tiden en av de syv Palantírene.
Blåstertopp er ikke nevnt i Hobbiten, men det flere ting som hender der i Ringenes herre. Etter at de fire hobbitene, Frodo, Sam, Munti og Pippin, flykter fra Bri sammen med Vidvandre unngår de hovedveien og kommer opp på Blåstertopp nordfra. På toppen oppdager de et budskap fra Gandalv, og de ser at 5 av Ringskrømtene nærme seg åsen, fra veien, på sørsiden. Den natten de tilbrakte i et søkk i åssiden ble de angrepet av Ringskrømtene, og Frodo ble stukket i skulderen av et Morgul blad, en forgiftet kniv, men de ble drevet vekk av de andre hobbitene og Vidvandre.
Lista gór i wzgórz Śródziemia
BMW M40
M40B18
Brukt i:
Vitry-le-François
Befolkningsutvikling
Antall innbyggere i kommunen Vitry-le-François
Reidar Ødegaard
Reidar Ødegaard (født 24. november 1901 på Lillehammer, død 11. april 1972 samme sted) var en norsk langrennsløper som konkurrerte på 1920-tallet. Han representerte Lillehammer Skiklubb.
Han fikk bronse på 18 km under Vinter-OL 1928 i St. Moritz, der det ble trippelt norsk på pallen; Johan Grøttumsbråten vant foran Ole Hegge.
I tillegg fikk han gull i militært patruljeløp, som var demonstrasjonsgren.
Volodymyr Stelmakh
Volodymyr Semenovytsj Stelmakh (Володимир Семенович Стельмах) (født 18. januar 1938) er en ukrainsk samfunnsøkonom og bankmann.
Han har hovedfag (kandidat nauk) innen samfunnsøkonomi. Han begynte å jobbe i Ukrainas nasjonalbank i 1992, og var sentralbanksjef fra januar 2000 til desember 2002, samt fra 16. desember 2004 til desember 2010. Hans første periode som sentralbanksjef startet da daværende sentralbanksjef Viktor Jusjtsjenko ble statsminister. Hans andre periode som sentralbanksjef startet i 2004, da han erstattet Serhij Tihipko, og utløp egentlig 16. desember 2009 (5-årsperiode). Men siden presidenten ikke gjorde noe for å erstatte ham, ble han sittende. I juli 2010 besluttet perlamentet å utvide sentralbanksjefstillingens åremålsperiode fra 5 til 7 år, men den 23. desember 2010 ble Stelmakh likevel avskjediget. Serhij Arbuzov overtok stillingen.
Fra 2003 til 2004 var han leder for representantskapet i Brokbusinessbank i Kiev, og da han ble fratatt stillingen som sentralbanksjef i 2010 ble han utnevnt til rådgiver for president Viktor Janukovytsj.
21. august 2007 ble han utnevnt til Helt av Ukraina, da han ble tildelt utmerkelsen statsordenen.
Vår- og høstannalenes tid
Vår- og høstannalenes tid (forenklet kinesisk: 春秋时代; tradisjonell kinesisk: 春秋時代; pinyin: Chūnqiū Shídài) er en periode i Kinas historie fra 722 til 481 f.Kr.. Perioden innordnes i begynnelsen av Det østlige Zhou-dynasti.
Epokenavnet kommer fra Vår- og høstannalene, en historiekrønike for perioden som ble ført i pennen av Konfucius.
I Vår- og høstannalenes tid ble makten desentralisert i Zhou-riket. Det var en urolig tid med stadig større og mindre kriger, og omkring 170 mindre stater ble annektert av de større. Adelsstandens gradvise sammenbrudd førte med seg at lesekunsten bredte om seg. Og som stadig flere kunne lese, fremmet det tankens frihet og de tekniske landevinninger. Perioden ble avløst av det historikerne kaller de stridende staters tid.
Zhous makt svekkes
Zhou-eliten hadde ikke særlig godt fotfeste i disse mer østlige delene av Zhang-veldet; selv kronprinsens kongekroning var avhengig av de nevnte staters godvilje for å lykkes. Nå som det område som var direkte underlagt Zhou-riket (i motsetning til føydalherrene) var vesentlig mindre og kun omfattet Loyang og områdene i byens umiddelbare nærhet, klarte ikke hoffet lenger å underholde seks grupper stående tropper. De etterfølgende Zhou-kongene måtte søke hjelp fra de omliggende eller eller mektigere vennligsinnede stater for beskyttelse mot angripere og militærhjelp for å få slutt på indre maktkamper. Zhouhoffet gjenvant aldri sin fordums myndighet, Zhou-kongen ble slik redusert til en ren gallionsfigur for føydalstatene. Selv om Zhou fremdeles ble ansett å nyte godt av det himmelske mandat, innebar denne verdigheten ingen egentlig overgripende myndighet lenger.
Hegemonene vokser frem
Den første adelsmannen som hjalp Zhoukongene var Hertug Zhuang av Chang (regjeringstid fra 743 til 701 f.Kr.). Han var den første som opprettet et hegemonisk system, som var ment å bibeholde det gamle protoføydalistiske system. Tradisjonelle historikere har fremhevet det nye systemet som velegnet for å beskytte svakere siviliserte stater og Zhou-kongene mot aggressive «barbariske» stammer. Disse stammene var i nord Yi, i øst Rong, i sør Man og i vest Di.
Alle disse såkalt «siviliserte» stater hadde etnisk blandede befolkninger, og det var ingen skarp linje mellom «siviliserte» og «barbariske» stater. Disse etnisk og kulturelt forskjellige statene hadde ofte helt distinkte sivilisasjoner. Noen etniske grupper var så gjennomgående siviliserte og mektige, f.eks. Wu og Yue at de er medregnet i noen versjoner av «de fem overherrer» (se nedenfor).
Disse nylig mektige statene var mer opptatt av å bevare artistokratiets privilegier fremfor å videreføre den tradisjonelle ideologi som gitt ut på å støtte en svak sentralmakt i urolige tider.
Hertugene Huan av Qi (regj. 685-643 f.Kr.) og Wen av Jin (regj. 636-628 f.Kr.) tok ytterligere skritt for å opprette «overherresystemet» som bragte med seg en relativ stabilitet, skjønt over kortere tidsrom enn tidligere. Annekteringer av fremmed land tiltok, og slik ble de allerede mektigste statene ytterligere styrket, som f.eks. Qin, Jin, Qi og Chu. Overherrerollen gled gradvis bort fra sin uttrykte hensikt å beskytte de svakere stater, og utviklet seg til et system der de sterkere statene utøvde hegemoni over de svakere, enten de var av kinesisk eller "barbarisk" opphav.
De større statene påberopte seg å komme til å komme de svakere til unnsetning når de bestemte seg for å intervenere for å utvide sin egen makt. Det skjedde helst i tider da de svakere statene var plaget av indre feider. Senere overherrer var for det meste utgått fra disse statene. De utropte seg selv til herskere over sine innflytelsesfærer, stadig ofte uten å bry seg om å erklære seg selv som undersåtter til den maktesløse Zhou-kongen. Utviklingen av lokale administrasjonssystemer gav statene bedre kontroll over sine nyvunne områder. Stattlegging fremmet handel og landbruk bedre enn proto-føydalisme.
De tre statene Qin, Jin og Qi styrket ikke bare deres egne posisjoner, men slo også tilbake staten Chu, hvis herskere var begynt å kalle seg konger. Chu-hærene trengte gradvis nærmere Huang He-området. De erklærte Chu-staten for å være "barbarer i sør", for å advare Chu om å holde seg unna og slutte å trenge inn på deres respektive områder. Inntrengerne fra Chu ble slått tilbake ved tre store og stadig blodigere slag, – slaget ved Chengpu, slaget ved Bi og slaget ved Yanling. Dette førte til gjenopprettelsen av statene Chen og Cai.
Lengre tid mellom krigene
Etter en tid med stadig mer oppslitende krigføring møttes Qi, Qin, Jin og Chu til slutt til en fredskonferanse i 579 f.Kr., som i praksis gjorde de øvrige statene til satellittstater. I 546 inngikk Jin og Chu nok en våpenhvileavtale.
På det relativt fredelige 400-tallet vokste de to kyststatene i dagens Zhejiang, Wu og Yue, og ble vesentlig mektigere. Etter å ha nedkjempet og fordrevet kong Fu Chai av Wu, ble kong Gou Jian av Yue (regj. 496-465 f.Kr.) den siste anerkjente overherre.
De fem overherrer (hegemoner)
De fem overherrer i Vår- og høstannalenes tid var:
Hvem som regnes som den femte, hadde ettertiden forskjellige oppfatninger om:
De viktigste statene
De etterfølgende navnene er de respektive statenes hovedsteder.
Penzance
Penzance (kornisk: Pennsans) er en havneby og et verdslig sogn i Cornwall i England. Den ligger på sørvestkysten av England, ut mot Den engelske kanal. Den er kjent som den større byen i Cornwall og derved England som ligger lengst vest. Byen ligger rundt 121 km vest for Plymouth og 480 km vestsørvest for London. Den ligger i ly i bukta Mount's Bay hvor byen er vendt sørøst inn mot Den engelske kanal, grenser i vest mot fiskehavnen Newlyn, i nord til det verdslige sognet Madron og i øst til sognet Ludgvan. Innenfor sognet er også byen Newlyn og landsbyene Mousehole, Paul, Gulval og Heamoor. Penzance fikk bystatus ved kongelig charter i 1614. Per 2011 hadde den en befolkning på 21 200 innbyggere.
Penlee House er et kunstgalleri og museum, som er kjent for sin samling av malerier av kunstnere fra Newlynskolen.
Stedet er mest kjent gjennom Gilbert og Sullivans stykke Piratene fra Penzance, der det fredelige stedet ble gjort til hjemby for sjørøvere.
Óscar Gutiérrez
Óscar Gutiérrez Rubio (født 11. desember 1974), best kjent som Rey Mysterio, er en meksikansk-amerikansk fribryter signert med Lucha Underground.
Penzance
Etymologi
Penzance har den samme etymologien som en homonymisk landsby i middelalderens føydale vasallstat Léon i den historiske regionen Bretagne i dagens Frankrike, Penzé, uttalt som Penzes på bretonsk. Det refererer til et eldre, bretonsk ord (i all vesentlig svært likt som gammel kornisk) med betydningen «skipbrudd, vrak».
Toponymi
Penzance (Pennsans), eller «hellig odde/nes» på kornisk, er en referanse til lokaliseringen av et kapell som i dag kalles for St Anthony's (Antonius), og som det er sagt har stått for over tusen år siden på en odde vest for hva som ble havnen i Penzance. Det er ingen gamle skriftlige kilder eller dokumentasjon som nevner en faktisk dedikasjon til den hellige Antonius. Det hele synes å hvile fullstendig på tradisjon og kan være grunnløs. Det eneste gjenværende objekt fra dette kapellet er en utskåret figur, nå sterkt erodert, kjent som «St Raffidy» som kan bli sett i kirkegården til sognekirken til St Mary's i nærheten av det opprinnelige stedet til det påståtte kapellet. Fram til 1930-tallet reflekterte denne historien også i valget av symbol for byen, det strenge «hellige hodet» til Johannes Døperen. Det kan fortsatt bli sett på regalia (myndighetssymbolene) til borgermesteren i Penzance og på flere betydningsfulle landemerker i byen.
Óscar Gutiérrez
Extreme Championship Wrestling
Paul E. Dangerously (også kalt Paul Heyman) tok Gutiérrez og en rekke andre meksikanske fribrytere inn til sitt forbund, Extreme Championship Wrestling. Dette var starten for Rey Mysterios karriere i USA.
World Wrestling Entertainment
Gutiérrez var også kjent i World Championship Wrestling før han kom til WWE i 2002. Under WrestleMania 22 ble han World Heavyweight Champion. Han tapte tittelen til King Booker på The Great American Bash i 2006 etter at Chavo Guerrero slo ham med en stol. Mysterio tapte en «I Quit»-kamp mot Chavo Guerrero, og endte på sykehuset. Senere før en operasjon, skulle han ta farvel med fansen sin. Mens han sto og snakket kom Chavo inn og begynte å terge ham. Gutiérrez ble sint og slo etter Chavo med krykken sin. Han bommet og Chavo begynte å slå på den skadde foten hans. Chris Benoit kom Gutiérrez til unnsetning, og jaget Chavo bort.
Den 7. september 2007 på SmackDown fikk Gutiérrez en kamp igjen mot Chavo i en I Quit Match der Gutiérrez vant. Etter kampen gikk The Great Khali til angrep på Gutiérrez fordi Gutiérrez hadde fått en kamp mot Khali om World Heavyweight Championship. Dave Bautista kom Gutiérrez til unnsetning.
Intercontinental Championship
Gutiérrez tapte Intercontinental Championship-tittelen sin til John Morrison den 9. april 2009 på BreakerPoint. Gutiérrez vant World Hewyweight Champion-tittelen på fatal 4 way mot Cm Punk, Jack Swagger og Big Show, men tapte den mot kane på money in the bank
Kleppestø ungdomsskole
Kleppestø ungdomsskole var Askøys første ungdomsskole da bygget stod ferdig i 1971. Skolen befinner seg like nord for Kleppestø sentrum. Skolen er en offentlig grunnskole og den har 3 klassetrinn. Elevene som begynner ved denne ungdomsskolen kommer fra barnetrinnene ved Hetlevik skole, Follese skole, Kleppe skole og Kleppestø barneskole
Skolen har fra høsten 2018 22 undervisningsenheter, fordelt med 8 på 8.trinn, 7 på 9. trinn og 8 på 10. trinn.
Det er 630 elever og ca. 80 voksne som har sin arbeidsplass på skolen.
Hans Loritz
Han meldte seg inn i NSDAP og SS i 1930. Han nådde graden Oberführer i SS.
Fra 1942 til 1945 tjenestegjorde han som sjef for «Inspekteurs Z.b.V. für die Arbeitseinsatz in Norwegen», noe som medførte at han var sjef for innsats og overvåkning av politiske fanger, overordnet kommandant for konsentrasjons - og arbeidsleirer og sjef for den krigsviktige industri i Norge.
Etter krigen ble Loritz, som satt i alliert krigsfangenskap, begjært utlevert til Sovjetunionen som en følge av hans påståtte ansvar for flere tusen sovjetiske krigsfangers død. Da det ble klart at denne begjæringen kom til å bli tatt til følge begikk han selvmord i en fangeleir i Neumünster.
Mary Astell
Mary Astell (født 12. november 1666, død 11. mai 1731) var en engelsk filosof, feministisk forfatter og retoriker. Hun gjorde seg til talskvinne for like muligheter for kvinner som menn til utdannelse; derav har hun fått betegnelsen «den første engelske feminist». I Some Reflections on Marriage (1700) spurte hun: «If all Men are born free, how is it that all Women are born Slaves?»
Feminisme
Hennes to mest kjente bøker,  A Serious Proposal to the Ladies, for the Advancement of Their True and Greatest Interest (1694) og A Serious Proposal, Part II (1697), skisserte Astells plan om å etablere en ny type institusjon for kvinner som skulle skaffe kvinner både religiøs som sekulær utdannelse. Astell antyder at kvinners karrieremuligheter burde kunne strekkes til lengre enn utelukkende som mor og nonne. Hun mente at alle kvinner burde ha samme muligheter som menn i å tilbringe evigheten i himmelen med Gud, og hun mente at for dette trengte de å bli utdannet og forstå sine erfaringer. Den nonne-lignende utdannelsen hun foreslo ville gi kvinner muligheter til å bo i et beskyttet miljø uten påvirkning fra det ytre patriarkalske samfunn.
Loire
Loire er den lengste av Frankrikes elver med en lengde på 1006 km og et nedbørfelt på 117 356 km². Dette tilsigsområdet utgjør mer enn en femtedel av Frankrike. Elven løper helt fra Massif Central mot sør, så nordover og til slutt mot vest gjennom Vest-Frankrike. Loiredalen ble en del av verdensarvlisten til UNESCO 2. desember 2000.
Etymologi
Navnet «Loire» kommer fra det latinske ordet Liger, som igjen er en transkripsjon av det galliske (keltiske) navnet på elven. Det galliske navnet på elven kommer av det galliske ordet liga, som betyr «silt, sediment, slam», og som har gitt det franske ordet lie (bunnfall i vin). Liga kommer av den urindoeuropeiske rota *legh-, som betyr «å ligge» (som òg er opphavet til dette norske ordet).
Geografi
Loire har sitt utspring i de nordøstlige delene av Cevennene, og renner hovedsakelig nordover gjennom Roanne og Nevers til Orléans, og fra der vestover gjennom Tours til Biscayabukta og Atlanterhavet ved Nantes. Loire er 1005,9 km lang og har et nedbørsfelt på 117 356 km.
Elven har til tider ført til alvorlige flommer. Flommene i 1856, 1866 og 1910 er eksempler på dette.
Kuwait under Sommer-OL 1968
Kuwait under Sommer-OL 1968. To sportsutøvere fra Kuwait deltok i en sport under Sommer-OL 1968 i Mexico by. Det var første gangen Kuwait deltok i et OL, de vant ikke noen medaljer
Loire
Departement og byer
Flere departement i Frankrike er kalt opp etter Loire. Loire renner gjennom følgende departement og byer:
Bagri
Bagri (बागड़ी) er en dialekt av Rajasthani innenfor den indoariske språkfamilien. Den snakkes av omkring 5 millioner mennesker i Rajasthan, Haryana og Punjab i India og i Punjab i Pakistan. Bagri har en veldig høy leksikalsk likhet (65 %) med haryanvi.
James Kenneth Stephen
James Kenneth Stephen (født 25. februar 1859 i London, død 3. februar 1892) var en engelsk poet og lærer for Prins Albert Victor, hertug av Clarence og Avondale, sønn av Edward VII av Storbritannia.
Tidlig liv
Stephen var andre sønn av James Fitzjames Stephen, en advokat som hadde blitt baronett og hans kone Mary Richenda Cunningham. James Kenneth Stephen var kjent som Jem blant familie og nære venner. Han var fetter til Virginia Woolf (født Stephen) Han var King's Scholar ved Eton College der han utmerket seg som en dyktig spiller av Eton Wall Game. Han gikk siden ved Kings College, igjen som King's Scholar.
I 1883 ble han lærer for Prins Albert Victor, Hertug av Clarence. Han var en kjent intellektuell og det ble sagt at han snakket på en pedantisk måte, men tydelig og på et underholdende vis.
Traudl Hecher
Waltraud «Traudl» Hecher-Görgl (født 28. september 1943 i Schwaz, død 10. januar 2023) var en østerriksk alpinist. Hun var gift med Anton Görgl, og var mor til alpinistene Elisabeth Görgl og Stephan Görgl.
OL
Under OL 1960 i Squaw Valley tok hun bronsemedaljen bak Heidi Biebl og Penny Pitou i utfor. Hun tok også bronse under OL 1964 i Innsbruck, der hun sammen med Christl Haas og Edith Zimmermann sørget for tredobbelt østerriksk seier i utforrennet.
Verdenscupen
I verdenscupen, som ble innført i 1967, oppnådde hun to tredjeplasser (slalåm i Monte Bondone i februar 1967 og storslalåm i Jackson Hole måneden etter.
Nasjonale mesterskap
Traudl Hecher ble østerrksk mester i alpint ti ganger:
I Was a Teenage Frankenstein
I Was a Teenage Frankenstein er en film fra 1957, og er en av mange filmer med Mary Shelleys monster fra romanen Frankenstein.
Bakhtsjysaraj
Asteroiden 3242 Bakhchisaraj, oppdaget av ukraineren Nikolaj Tsjernykh, er oppkalt etter byen. Byen er også kjent i Russland for Aleksandr Pusjkins dikt Fontenen i Bachtjysaraj, senere koreografert som ballett av Rostislav Zakharov.
I Was a Teenage Frankenstein
Historien
«Professor Frankenstein», en universitetsprofessor med en alligatordam under huset sitt, stjeler kroppsdeler fra døde idrettsmennesker fra et flyvrak etter det har krasjet. Han bygger et mannlig monster med et skremmende ansikt som begynner å drepe i studenbyen.
Carmolândia
Carmolândia er en kommune i delstaten Tocantins i nordregionen av Brasil.
Hagar Olsson
Alli Hagar Olsson (født 16. september 1893 i Gustavs, Finland, død 21. februar 1978 i Helsingfors) var en finlandssvensk forfatter, litteraturkritiker, dramatiker og oversetter.
Hun regnes som en banebryter for modernistisk og avantgardistisk litteratur i Finland, blant annet gjennom det kortlivde tidsskriftet Ultra som hun redigerte sammen med Elmer Diktonius og i essaysamlingen Ny generation (1925). Hennes egen debut kom 1916 med romanen Lars Thorman och Döden, med hovedtyngden av forfatterskapet var som kritiker og essayist. Et viktig verk er den selvbiografiske Chitambo (1933).
Olsson studerte ved Helsingfors universitet 1915-1916, og arbeidet som kritiker i blant annet Dagens Press (senere Svenska Pressen). Hun var nært knyttet til Edith Södergran. I Södergrans diktsamling Rosenaltaret (1919) er flere av diktene stilet til henne, og hun tiltales som min syster. I 1940 gav hun ut Edith Södergrans Dikter med et innledende essay, og i 1955 brevsamlingen Ediths brev.
Jastrzębie-Zdrój
Jastrzębie Zdrój (pronounce: [[Media:Pl-Jastrzębie-Zdrój.ogg| [,jastʃębȋe'zdruj] ]]) er en by sør i Polen med 94 072 innbyggere. Byen ligger i Schlesiske voivodskap.
Michael Faraday
Faradays karriere
Faraday ble født inn i en fattig familie fra Nord-England. Faren jobbet som smed, og flyttet med familien til London i 1791 for å finne en jobb. Samme år ble Faraday født. Faren var en dyktig smed, men hadde store problemer med helsen, og ofte ute av stand til å arbeide. Derfor vokste barna opp i fattigdom uten noen utdanning utover grunnleggende lese-, skrive- og regneferdigheter. Familien var en nær og kjærlig familie, som søkte trøst i sin religion. De var medlemmer i en liten sekt, kalt sandemanianerne etter grunnleggeren Robert Sandeman. Da Faraday ble 13 år, kom han i lære som bokbinder. Det var her han kom i kontakt med bøker. Faraday brukte svært mye tid på å lese bøker som var levert til innbinding.
I 1810 ble Faraday medlem av The City Philosophical Society, en gruppe unge menn som møttes for å diskutere dagens temaer og nye oppdagelser innenfor vitenskapen. Gjennom disse diskusjonene fikk Faraday muligheten til å utvikle sine kunnskaper innenfor vitenskap. Han foretok eksperimenter med elektrisitet og kjemi, og diskuterte disse med vennene sine. Under møtene tok han notater som han bandt inn. Til slutt utgjorde de fire bind.
Arbeidsgiveren hans, Ribeau, likte Faraday, og viste gjerne fram arbeidet til venner og kunder. En av disse kundene, Dance, var så imponert at han ba om å få låne en bok for å vise sin far. Dances far var så imponert over arbeidet at han ga Faraday billetter til Humphry Davys forelesninger i kjemi våren 1812. Faraday noterte iherdig og bandt notatene sammen til en bok.